CELEX: 22008D0081
Language: hu
Date: 2008-07-04 00:00:00
Title: Az EGT Vegyes Bizottság 81/2008 határozata ( 2008. július 4. ) az EGT-megállapodás IX. mellékletének (Pénzügyi szolgáltatások) és 37. jegyzőkönyvének módosításáról

23.10.2008   
            
            
               HU
            
            
               Az Európai Unió Hivatalos Lapja
            
            
               L 280/12
            
         
      AZ EGT VEGYES BIZOTTSÁG 81/2008 HATÁROZATA
   
   (2008. július 4.)
   az EGT-megállapodás IX. mellékletének (Pénzügyi szolgáltatások) és 37. jegyzőkönyvének módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. és 101. cikkére,
   mivel:
   
               (1)
            
            
               A megállapodás IX. mellékletét a 2008. június 6-i 66/2008 EGT vegyes bizottsági határozat (1) módosította.
            
         
               (2)
            
            
               A megállapodás 37. jegyzőkönyvét a 2007. október 26-i 142/2007 EGT vegyes bizottsági határozat (2) módosította.
            
         
               (3)
            
            
               Az európai értékpapír-piaci szabályozók bizottságának létrehozásáról szóló, 2001. június 6-i 2001/527/EK bizottsági határozatot (3) bele kell foglalni a megállapodásba.
            
         
               (4)
            
            
               Az európai értékpapír-bizottság létrehozásáról szóló, 2001. június 6-i 2001/528/EK bizottsági határozatot (4) bele kell foglalni a megállapodásba.
            
         
               (5)
            
            
               Az európai bankfelügyelők bizottsága létrehozásáról szóló, 2003. november 5-i 2004/5/EK bizottsági határozatot (5) bele kell foglalni a megállapodásba.
            
         
               (6)
            
            
               A biztosítás és a foglalkoztatói nyugdíjak európai felügyeleti bizottságának létrehozásáról szóló, 2003. november 5-i 2004/6/EK bizottsági határozatot (6) bele kell foglalni a megállapodásba.
            
         
               (7)
            
            
               Az európai értékpapír-piaci szabályozók bizottságának létrehozásáról szóló 2001/527/EK határozat módosításáról szóló, 2003. november 5-i 2004/7/EK bizottsági határozatot (7) bele kell foglalni a megállapodásba.
            
         
               (8)
            
            
               Az európai értékpapír-bizottság létrehozásáról szóló 2001/528/EK határozat módosításáról szóló, 2003. november 5-i 2004/8/EK bizottsági határozatot (8) bele kell foglalni a megállapodásba.
            
         
               (9)
            
            
               Az európai biztosítási és foglalkoztatóinyugdíj-bizottság létrehozásáról szóló, 2003. november 5-i 2004/9/EK bizottsági határozatot (9) bele kell foglalni a megállapodásba.
            
         
               (10)
            
            
               Az európai bankbizottság létrehozásáról szóló, 2003. november 5-i 2004/10/EK bizottsági határozatot (10) bele kell foglalni a megállapodásba.
            
         
               (11)
            
            
               A megállapodás megfelelő működése érdekében a megállapodás 37. jegyzőkönyvét ki kell terjeszteni a 2001/527/EK határozattal létrehozott európai értékpapír-piaci szabályozók bizottságára, a 2001/528/EK határozattal létrehozott európai értékpapír-bizottságra, a 2004/5/EK határozattal létrehozott európai bankfelügyelők bizottságára, a 2004/6/EK határozattal létrehozott, a biztosítás és a foglalkoztatói nyugdíjak európai felügyeleti bizottságára, a 2004/9/EK határozattal létrehozott európai biztosítási és foglalkoztatóinyugdíj-bizottságra és a 2004/10/EK határozattal létrehozott európai bankbizottságra, valamint módosítani kell a IX. mellékletet az említett bizottságokban való részvételre vonatkozó eljárások meghatározása céljából,
            
         A KÖVETKEZŐKÉPPEN HATÁROZOTT:
   1. cikk
   A megállapodás IX. melléklete a következőképpen módosul:
   
               1.
            
            
               A 31bb. pont (az Európai Parlament és a Tanács 2003/41/EK irányelve), a 31c. pont (az Európai Parlament és a Tanács 2002/65/EK irányelve) és a 31d. pont (az Európai Parlament és a Tanács 2002/87/EK irányelve) számozása 31d., 31e. és 31ea. pontra változik.
            
         
               2.
            
            
               A melléklet a 31bac. pontot (a Bizottság 1287/2006/EK rendelete) követően a következő szöveggel egészül ki:
               „iv.   Egyéb kérdések
               
                           31c.
                        
                        
                           
                              32001 D 0527: a Bizottság 2001. június 6-i 2001/527/EK határozata az európai értékpapír-piaci szabályozók bizottságának létrehozásáról (HL L 191., 2001.7.13., 43. o.), az alábbi módosítással:
                           
                                       —
                                    
                                    
                                       
                                          32004 D 0007: a Bizottság 2003. november 5-i 2004/7/EK határozata (HL L 3., 2004.1.7., 32. o.).
                                    
                                 
                     Szabályok az EFTA-államok részvételére vonatkozóan a megállapodás 101. cikkével összhangban:
               A 2001/527/EK bizottsági határozat 3. cikkével összhangban az egyes EFTA-államok kijelölhetik az európai értékpapír-piaci szabályozók bizottságának ülésein megfigyelőként részt vevő személyeket.
               
                           31ca.
                        
                        
                           
                              32001 D 0528: a Bizottság 2001. június 6-i 2001/528/EK határozata az európai értékpapír-bizottság létrehozásáról (HL L 191., 2001.7.13., 45. o.), az alábbi módosítással:
                           
                                       —
                                    
                                    
                                       
                                          32004 D 0008: a Bizottság 2003. november 5-i 2004/8/EK határozata (HL L 3., 2004.1.7., 33. o.).
                                    
                                 
                     Szabályok az EFTA-államok részvételére vonatkozóan a megállapodás 101. cikkével összhangban:
               A 2001/528/EK bizottsági határozat 3. cikkével összhangban az egyes EFTA-államok kijelölhetik az európai értékpapír-bizottság ülésein megfigyelőként részt vevő személyeket.
               Az EK Bizottsága kellő időben tájékoztatja a résztvevőket a bizottság üléseinek időpontjáról, és átadja részükre a vonatkozó dokumentációt.”
            
         
               3.
            
            
               A melléklet a 23d. pont (az Európai Parlament és a Tanács 1781/2006/EK rendelete) után a következő ponttal egészül ki:
               
                           „23e.
                        
                        
                           
                              32004 D 0005: a Bizottság 2003. november 5-i 2004/5/EK határozata az európai bankfelügyelők bizottságának létrehozásáról (HL L 3., 2004.1.7., 28. o.).
                        
                     Szabályok az EFTA-államok részvételére vonatkozóan a megállapodás 101. cikkével összhangban:
               A 2004/5/EK bizottsági határozat 3. cikkével összhangban az egyes EFTA-államok kijelölhetik az európai bankfelügyelők bizottsága ülésein megfigyelőként részt vevő személyeket.”
            
         
               4.
            
            
               A melléklet a 13b. pont (az Európai Parlament és a Tanács 2002/92/EK irányelve) után a következő pontokkal egészül ki:
               
                           „13c.
                        
                        
                           
                              32004 D 0006: a Bizottság 2003. november 5-i 2004/6/EK határozata a biztosítás és a foglalkoztatói nyugdíjak európai felügyeleti bizottságának létrehozásáról (HL L 3., 2004.1.7., 30. o.).
                        
                     Szabályok az EFTA-államok részvételére vonatkozóan a megállapodás 101. cikkével összhangban:
               A 2004/6/EK bizottsági határozat 3. cikkével összhangban az egyes EFTA-államok kijelölhetik a biztosítás és a foglalkoztatói nyugdíjak európai felügyeleti bizottságának ülésein megfigyelőként részt vevő személyeket.
               
                           13d.
                        
                        
                           
                              32004 D 0009: a Bizottság 2003. november 5-i 2004/9/EK határozata az európai biztosítási és foglalkoztatóinyugdíj-bizottság létrehozásáról (HL L 3., 2004.1.7., 34. o.).
                        
                     Szabályok az EFTA-államok részvételére vonatkozóan a megállapodás 101. cikkével összhangban:
               A 2004/9/EK bizottsági határozat 3. cikkével összhangban az egyes EFTA-államok kijelölhetik az európai biztosítási és foglalkoztatóinyugdíj-bizottság ülésein megfigyelőként részt vevő személyeket.
               Az EK Bizottsága kellő időben tájékoztatja a résztvevőket a bizottság üléseinek időpontjáról, és átadja részükre a vonatkozó dokumentációt.”
            
         
               5.
            
            
               A melléklet a 16c. pont (az Európai Parlament és a Tanács 2001/24/EK irányelve) után a következő ponttal egészül ki:
               
                           „16d.
                        
                        
                           
                              32004 D 0010: a Bizottság 2003. november 5-i 2004/10/EK határozata az európai bankbizottság létrehozásáról (HL L 3., 2004.1.7., 36. o.).
                        
                     Szabályok az EFTA-államok részvételére vonatkozóan a megállapodás 101. cikkével összhangban:
               A 2004/10/EK bizottsági határozat 3. cikkével összhangban az egyes EFTA-államok kijelölhetik az európai bankbizottság ülésein megfigyelőként részt vevő személyeket.
               Az EK Bizottsága kellő időben tájékoztatja a résztvevőket a bizottság üléseinek időpontjáról, és átadja részükre a vonatkozó dokumentációt.”
            
         2. cikk
   A megállapodás 37. jegyzőkönyve (a 101. cikk által előírt listát tartalmazza) a következő pontokkal egészül ki:
   
               „21.
            
            
               Az európai értékpapír-piaci szabályozók bizottsága (2001/527/EK bizottsági határozat).
            
         
               22.
            
            
               Az európai értékpapír-bizottság (2001/528/EK bizottsági határozat).
            
         
               23.
            
            
               Az európai bankfelügyelők bizottsága (2004/5/EK bizottsági határozat).
            
         
               24.
            
            
               A biztosítás és a foglalkoztatói nyugdíjak európai felügyeleti bizottsága (2004/6/EK bizottsági határozat).
            
         
               25.
            
            
               Az európai biztosítási és foglalkoztatóinyugdíj-bizottság (2004/9/EK bizottsági határozat).
            
         
               26.
            
            
               Az európai bankbizottság (2004/10/EK bizottsági határozat).”
            
         3. cikk
   A 2001/527/EK, 2001/528/EK, 2004/5/EK, 2004/6/EK, 2004/7/EK, 2004/8/EK, 2004/9/EK és 2004/10/EK irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   4. cikk
   Ez a határozat 2008. július 5-én lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (11).
   5. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2008. július 4-én.
      
         
            az EGT Vegyes Bizottság részéről
         
         
            az elnök
         
         őfensége Nikolaus von LIECHTENSTEIN herceg
      
   
   
      (1)  HL L 257., 2008.9.25., 29. o.
   
      (2)  HL L 100., 2008.4.10., 70. o.
   
      (3)  HL L 191., 2001.7.13., 43. o.
   
      (4)  HL L 191., 2001.7.13., 45. o.
   
      (5)  HL L 3., 2004.1.7., 28. o.
   
      (6)  HL L 3., 2004.1.7., 30. o.
   
      (7)  HL L 3., 2004.1.7., 32. o.
   
      (8)  HL L 3., 2004.1.7., 33. o.
   
      (9)  HL L 3., 2004.1.7., 34. o.
   
      (10)  HL L 3., 2004.1.7., 36. o.
   
      (11)  Alkotmányos követelmények fennállását nem jelezték.